3 พลังมหัศจรรย์สร้างเงินออมก้อนโต
โดย...ดร.ธนาวัฒน์ สิริวัฒน์ธนกุล
13 ก.ย. 2560

โดย...ดร.ธนาวัฒน์ สิริวัฒน์ธนกุลการบริหารความมั่งคั่งทุกช่วงวัยของเส้นทางชีวิตหลีกหนีไม่พ้นการสะสมความมั่งคั่งเริ่มต้นตั้งแต่วัยเรียน หลายคนอาจจำความได้ว่า ถูกสอนให้รู้จักเอาเงินค่าขนมมาหยอดกระปุกแต่ถ้าเราหยอดเงินใส่กระปุกออมสิน โดยไม่นำไปต่อยอดความมั่งคั่งเงินที่เราหยอดเข้าไปเมื่อถูกขังไว้ในกระปุกออมสินก็คงไม่สามารถออกไปทำงานช่วยเราได้อีกแรงคุณพ่อคุณแม่บางคนก็มักจะพาลูกๆ เอาเงินไปทำงานผ่านบัญชีเงินฝากธนาคารพาณิชย์แล้วเราก็จะถูกสอนว่าถ้าเก็บเงินมาฝากธนาคารเยอะๆ ในอนาคตเราก็จะมีเงินเอาไว้ซื้อของที่อยากได้เป็นจำนวนมากๆอย่างไรก็ตาม ความมหัศจรรย์ของเงินออมไม่ได้ขึ้นอยู่กับแค่การออกแรงทำงานของเงินต้นเพียงอย่างเดียว หากแต่ยังขึ้นอยู่กับว่าเรามีเวลาให้เงินทำงานให้เราได้นานด้วยหรือไม่ และเงินใช้วิธีการเดินทางแบบไหนที่ออกไปทำงานให้เราเงินต้นถ้าวันนี้เรานำเงินลงทุนตั้งต้น 1 จำนวน ไปลงทุนเป็นระยะเวลา 10 ปี โดยได้รับอัตราผลตอบแทน 1.5% ต่อปี (ทบต้นทุกๆ เดือน) จะพบว่าถ้าเราลงทุนด้วยเงินต้น 1 หมื่นบาท ก็จะได้รับเงินลงทุนทบต้น หรือก็คือเงินต้นรวมกับดอกเบี้ยเท่ากับ 11,617 บาท แต่ถ้าเราเพิ่มเงินต้นเป็น 5 หมื่นบาท ก็จะได้รับเงินลงทุนทบต้นเพิ่มเป็น 58,086 บาท และถ้ายิ่งเพิ่มเงินต้นเป็น 1 แสนบาท ก็จะยิ่งได้รับเงินลงทุนทบต้นเพิ่มเป็น 116,173 บาทอย่างไรก็ตาม ถ้าวันนี้เรายังไม่มีเงินจำนวนมากมาลงทุนตั้งต้นทันที เราก็ยังสามารถสัมผัสได้ถึงความมหัศจรรย์ของเงินต้นที่ทยอยออมและลงทุนอย่างสม่ำเสมอเช่นกัน ถ้าหากเราทยอยนำเงินมาออมและลงทุนอย่างต่อเนื่องสม่ำเสมอทุกสิ้นเดือนเป็นระยะเวลา 10 ปี โดยได้รับอัตราผลตอบแทน 1.5% ต่อปี (ทบต้นทุกๆ เดือน) จะพบว่าถ้าเราทยอยลงทุนทุกสิ้นเดือน เดือนละ 1,000 บาท ก็จะได้รับเงินลงทุนทบต้นเท่ากับ 129,380 บาท แต่ถ้าเราทยอยลงทุนทุกสิ้นเดือน เพิ่มเป็นเดือนละ 5,000 บาท ก็จะได้รับเงินลงทุนทบต้นเพิ่มเป็น 646,902 บาท และถ้ายิ่งทยอยลงทุนทุกสิ้นเดือน เพิ่มเป็นเดือนละ 1 หมื่นบาท ก็จะยิ่งได้รับเงินลงทุนทบต้นเพิ่มเป็น 1,293,803 บาทเวลาถ้าหากเราทยอยนำเงินมาออมและลงทุนอย่างต่อเนื่องสม่ำเสมอทุกสิ้นเดือน เดือนละ 1,000 บาท โดยได้รับอัตราผลตอบแทน 1.5% ต่อปี (ทบต้นทุกๆ เดือน) จะพบว่าการออมอย่างสม่ำเสมอเป็นระยะเวลา 10 ปี จะทำให้เรามีเงินลงทุนทบต้นในอนาคต 129,380 บาท แต่ถ้าหากเราออมให้เร็วขึ้นมีระยะเวลาการในการออมนานขึ้น 2 เท่า เป็น 20 ปี เงินลงทุนทบต้นในอนาคตจะเพิ่มขึ้น 2.16 เท่า เป็น 279,685 บาท ยิ่งไปกว่านั้น หากเรามีระยะเวลาในการออมนานขึ้น 4 เท่า เป็น 40 ปี เงินลงทุนทบต้นในอนาคตจะเพิ่มขึ้น 5.08 เท่า เป็น 657,149 บาทอัตราผลตอบแทนถ้าหากเราทยอยนำเงินมาออมและลงทุนอย่างต่อเนื่องสม่ำเสมอทุกสิ้นเดือน เดือนละ 1,000 บาท รวมเป็นเงินปีละ 1.2 หมื่นบาท เป็นระยะเวลา 30 ปี จะพบว่าการออมอย่างสม่ำเสมอผ่านบัญชีเงินฝากธนาคารพาณิชย์เป็นระยะเวลา 30 ปี และได้รับอัตราดอกเบี้ยเฉลี่ยปีละ 1.82% (เท่ากับอัตราดอกเบี้ยเฉลี่ยของธนาคารพาณิชย์ที่มีขนาดใหญ่ที่สุด 5 แห่ง ระหว่างปี 2550-2559) จะทำให้เรามีเงินลงทุนทบต้นในอนาคต 473,327 บาท คิดเป็น 1.31 เท่าของจำนวนเงินออมสม่ำเสมอทุกงวดรวมกันแต่ถ้าหากเราออมอย่างสม่ำเสมอผ่านการลงทุนในพันธบัตรรัฐบาล เป็นระยะเวลา 30 ปี และได้รับอัตราผลตอบแทนเฉลี่ยปีละ 5.36% (เท่ากับอัตราผลตอบแทนรวมพันธบัตรรัฐบาลของสมาคมตลาดตราสารหนี้ไทยระหว่างปี 2550-2559) จะทำให้เรามีเงินลงทุนทบต้นในอนาคต 848,353 บาท คิดเป็น 2.36 เท่าของจำนวนเงินออมสม่ำเสมอทุกงวดรวมกันเงินออมอย่างต่อเนื่องสม่ำเสมอจำนวนไม่มากอาจสร้างพลังให้เงินลงทุนทบต้นในอนาคตอย่างน่ามหัศจรรย์ชนิดที่คาดไม่ถึง เมื่อเราออมอย่างสม่ำเสมอผ่านการลงทุนในหุ้นสามัญเป็นระยะเวลา 30 ปี และได้รับอัตราผลตอบแทนเฉลี่ยปีละ 12.88% (เท่ากับอัตราผลตอบแทนจากดัชนีผลตอบแทนรวม (SET TRI) ระหว่างปี 2550-2559) จะทำให้เรามีเงินลงทุนทบต้นในอนาคต 3,436,838 บาท คิดเป็น 9.55 เท่าของจำนวนเงินออมสม่ำเสมอทุกงวดรวมกันลองพิสูจน์ความมหัศจรรย์ของเงินลงทุนที่จะทบต้นให้เราในอนาคตด้วยการออมผ่านการลงทุนอย่างสม่ำเสมอด้วยจำนวนเงินออมที่มากขึ้น เพื่อให้แรงขับเคลื่อนส่งต่อจากมูลค่าเงินต้นที่สูงและเริ่มออมกันตั้งแต่วันนี้ เพื่อให้มีพลังมหัศจรรย์ของผลตอบแทนที่เพิ่มขึ้นจากเวลาในการทำงานของเงินที่ยาวนานขึ้น ยิ่งไปกว่านั้นลองออมอย่างสม่ำเสมอผ่านการลงทุนในหุ้นสามัญที่มีโอกาสได้รับอัตราผลตอบแทนที่คาดหวังสูง แล้วจะพบว่าสิ่งมหัศจรรย์ใดๆ ในโลกก็อาจไม่มีอานุภาพเทียบเท่ากับการรวมพลังของเงินต้น เวลา และอัตราผลตอบแทน